stanford-oval/wikipedia huggingface dataset:
אודוור נורדלי
ביוגרפיה

נורדלי נולד וגדל בכפר טאנגן שבסטאנגה שבמחוז הדמרק. את שירותו הצבאי הוא עשה לאחר מלחמת העולם השנייה בחיל הכיבוש הנורווגי בגרמניה. לאחר מכן הוא למד ראיית חשבון ומשנת 1951 עד 1963 היה סגן ראש עיריית סטאנגה, במקביל לעבודתו כרואה חשבון. בשנת 1961 הוא נבחר לסטורטינג כנציג מחוז הדמרק. בשנים 1971–1972 הוא כיהן כשר לענייני שלטון מקומי ועבודה. באפריל 1975 נבחר נורדלי פה אחד למועמד מפלגתו לראשות הממשלה כאשר ראש הממשלה המכהן, בראטלי, יפרוש, במסגרת הסכם פשרה בינו לבין ריון סטון, על פיו סטון יהיה מנהיג המפלגה ונורדלי ראש הממשלה. נורדלי שנטה יותר למרכז, היה תשובת מפלגתו לעליית כוחם של השמרנים. בעקבות התפטרותו של טריגווה בראטלי, נבחר נורדלי בינואר 1976 לראש ממשלת נורווגיה. בבחירות לסטורטינג בספטמבר 1977 התחזקה מפלגתו מ-62 ל-76 מושבים, הודות לפופולריות שלו ושל שותפו להנהגת המפלגה, על חשבון המפלגה הסוציאליסטית שנחלה מפלה. בתחילת 1981 התפטר נורדלי "מטעמי בריאות". ההערכות היו שהוא התפטר בגלל חילוקי דעות בתוך מפלגתו ומחשש מתבוסה בבחירות.
לאחר פרישתו מראשות הממשלה הוא כיהן בשנים 1981–1985 כסגן יו"ר הסטורטינג. במקביל היה מושלה של הדמרק בשנים 1981–1993. בשנים 1985–1993 היה גם חבר בוועדת הנובל הנורווגית שמחלקת את פרס נובל לשלום. באוקטובר 1983 ביקר נורדלי בישראל בראש משלחת של הסטורטינג.
נפטר ב-9 בינואר 2018 מסרטן הערמונית. ב-19 בינואר 2018 נערכה לו הלוויה ממלכתית.
הערות שוליים

↑  שיתוף פועלים בנורווגיה, דבר, 15 ביוני 1972; המשך
↑  מנהיג חדש, דבר, 24 באפריל 1975
↑  אסתר איידלשטיין, הסוציאליסטים חוששים מאבדן השלטון, מעריב, 19 בינואר 1976
↑  ש. שלמה, ראש ממשלה חדש בנורווגיה, דבר, 11 בינואר 1976
↑  תוצאות הבחירות בנורווגיה, דבר, 15 בספטמבר 1977
↑  אסתר אדלשטן, התפטר אדוואר נורדלי ראש ממשלת נורבגיה, מעריב, 1 בפברואר 1981
↑  הגיעה משלחת הפרלמנט הנורווגי, דבר, 17 באוקטובר 1983
| --- | --- |
בקרת זהויות :  BIBSYS: 90073230  GND: 1150442573  ISNI: 0000 0000 3002 9470  KulturNav: d6602daa-d10e-4d06-adc9-a4d80342cd43  LCCN: n79086012  SELIBR: 408149  SUDOC: 145346447  VIAF: 1291808   WorldCat (עם VIAF): 1291808
Seven Lives Many Faces

Seven Lives Many Faces (בעברית: שִׁבְעָה חַיִּים, פַּרְצוּפִים רַבִּים) הוא אלבום האולפן השביעי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-19 בספטמבר 2008 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית. מתוך האלבום יצאו שלושה סינגלים.
קרצו הצהיר שהאלבום יכלול צליל רב-תרבותי שלא דומה לשום דבר שהוציא עד לאותה הנקודה. ב-12 בספטמבר, האלבום הועלה לעמוד המייספייס של אניגמה להאזנה מוקדמת. לאחר שזכה להצלחה רבה באתר (עם למעלה מ-400,000 האזנות ביומיים), מספר אתרי MTV ו-VH1 בין-לאומיים החלו להשמיע את האלבום גם כן.
Seven Lives Many Faces יצא גם בפורמט DVD עם סאונד 5.1 סראונד, בדומה לאלבומם הקודם A Posteriori.
רקע והצלחה

שני הסינגלים הראשונים מהאלבום הם "Seven Lives" ו-"La Puerta del Cielo". הסרטונים של כל שיר משתמשים בסצנות מסרטונים קודמים של אניגמה, "Push the Limits" עבור "Seven Lives" ו-"Age of Loneliness" עבור "La Puerta del Cielo". "The Same Parents" פורסם כסינגל שלישי מתוך האלבום. המילים של השיר "La Puerta del Cielo" ("שער השמים"), מבוצעת בשפה הקטלאנית. השיר הנוסף של האלבום שנכתב בשפה זו הוא "Between Generations". שני השירים נכתבו בשיתוף מיכאל קרצו ומרגלידה רו.
האלבום הופיע לראשונה במקום ה-92 במצעד הבילבורד 200 ובמקום הראשון במצעד אלבומי העידן החדש. Seven Lives Many Faces נמכר ביותר מ-6,000 עותקים בשבוע הראשון ליציאתו. האלבום נמכר בלמעלה מ-85,000 עותקים בארצות הברית נכון לספטמבר 2016.
ביקורת

ג'יימס כריסטופר מונגר מ-AllMusic העניק לאלבום שלושה כוכבים מתוך חמישה; הוא שיבח את הסינגלים "Seven Lives" ו-"La Puerta del Cielo" וכינה אותם ”בעלי גוון שקט”.
קרדיטים

אלא אם כן צוין אחרת, המידע מותאם מהערות האלבום.
מיכאל קרצו – לחן, כתיבה, שירה, הפקה, תכנות, עיבודים, הנדסה
אנדרו דונלדס – שירה (2, 4, 8–9), כתיבה משותפת (8–9)
נאנוק – שירה (4), קריינות (9)
ניקיטה סי. – שירה (4)
סבסטיאן סי. – שירה (4)
מרגריטה רו – שירה (7, 11, 2), כתיבה משותפת (7, 11)
רות'-אן בויל – שירה (3, 5, 2)
רוזמרי רובן – צילום
דירק רודולף – עטיפה
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 30 |
|  איטליה | מצעד האלבומים האיטלקי | 36 |
|  ארצות הברית | בילבורד 200 | 92 |
|  ארצות הברית | מצעד אלבומי העידן החדש | 1 |
|  גרמניה | GfK – טופ 100 | 15 |
|  הולנד | מצעד 100 האלבומים ההולנדיים | 22 |
|  הונגריה | Mahasz | 22 |
|  הממלכה המאוחדת | מצעד האלבומים הבריטי | 116 |
|  ולוניה | אולטראטופ 40 | 42 |
|  יפן | אוריקון | 181 |
|  מקסיקו | טופ 100 – מקסיקו | 59 |
|  ספרד | PROMUSICAE | 75 |
|  פולין | ZPAV | 48 |
|  פורטוגל | מצעד האלבומים הפורטוגזי (AFP) | 29 |
|  פלנדריה | אולטראטופ 50 | 52 |
|  צ'כיה | ČNS IFPI | 10 |
|  צרפת | SNEP | 93 |
|  רוסיה | טופ-היט | 10 |
|  שווייץ | המצעד השווייצרי | 18 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  ארצות הברית | מצעד אלבומי העידן החדש | 8 |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |
| --- | --- | --- |
|  ארצות הברית | מצעד אלבומי העידן החדש | 6 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  ארצות הברית | מצעד אלבומי העידן החדש | 10 |
נתוני מכירות

| אזור | הסמכה | יחידות שהוסמכו/מכירות |
| --- | --- | --- |
| GCC (IFPI Middle East) | זהב | 3,000* |
| רוסיה (NFPF) | זהב | 10,000* |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | 19 בספטמבר 2008 | תקליט • תקליטור • הורדה דיגיטלית • הזרמת מוזיקה | וירג'ין |  |
| אמריקה הצפונית | 30 בספטמבר 2008 | תקליט • תקליטור • הורדה דיגיטלית • הזרמת מוזיקה | וירג'ין |  |
הערות שוליים

↑  העידן החדש • פופ • אלקטרוניקה • דאון-טמפו • סינת'-פופ
1 2 3 4 5 6 7  Seven Lives Many Faces, 2008-01-01, נבדק ב-2024-04-01
↑  Release group “A posteriori” by Enigma - MusicBrainz, musicbrainz.org
↑  Rosalie Cabison, Billboard 200™, Billboard, ‏2013-01-02 (באנגלית אמריקאית)
↑  devops, New Age Albums, Billboard, ‏2013-01-02 (באנגלית אמריקאית)
↑  Upcoming Releases | HITS Daily Double, web.archive.org, ‏2016-09-28
↑  Monger, James Christopher. Seven Lives Many Faces at AllMusic.
↑  "IFPI Middle East Awards – 2009"
↑  "Russian album certifications – Enigma – Seven Lives Many Faces"
| אניגמה |
| --- | --- | --- |
מיכאל קרצו
דייוויד פירסטיין • פרנק פיטרסון • סנדרה קרצו • לואיזה סטנלי • פיטר קורנליוס • ינס גאד • אנדראס הארד • רות'-אן בויל • אנדרו דונלדס • אליזבת הוטון
| אלבומי אולפן | MCMXC a.D. • The Cross of Changes • Le Roi Est Mort, Vive Le Roi! • The Screen Behind the Mirror • Voyageur • A Posteriori • Seven Lives Many Faces • The Fall of a Rebel Angel |  |
| אלבומי אוסף | Love Sensuality Devotion: The Greatest Hits • Love Sensuality Devotion: The Remix Collection • Eppur si muove |  |
| מארזי תקליטורים | Trilogy • 15 Years After • The Platinum Collection • Enigma: Classic Album Selection |  |
| אלבומי וידאו | MCMXC a.D.: The Complete Video Album • A Posteriori • Seven Lives Many Faces |  |
| שירים | "Sadeness (Part I)" • "Mea Culpa (Part II)" • "Principles of Lust" • "The Rivers of Belief" • "Carly's Song" • "Return to Innocence" • "The Eyes of Truth" • "Age of Loneliness" • "Out from the Deep" • "I Love You ... I'll Kill You" • "Why! ..." • "Shadows in Silence" • "Beyond the Invisible" • "T.N.T. for the Brain" • "Gravity of Love" • "Push the Limits" • "Turn Around" • "Voyageur" • "Following the Sun" • "Boum-Boum" • "Hello and Welcome" • "Sitting on the Moon" • "Goodbye Milky Way" • "La Puerta del Cielo / Seven Lives" • "The Same Parents" • "MMX (The Social Song)" • "Sadeness (Part II)" • "Amen" |  |
| פרויקטים קשורים | סנדרה • קרצו ות'יירס • קורנליוס וקרצו • מוטי ספיישל • טראנס אטלנטיק אייר וייבס |  |
| ערכים קשורים | דיסקוגרפיה • אולפני א.ר.ט. • וידאוגרפיה |  |
| --- | --- |
בקרת זהויות :  MusicBrainz release group: 3fb8f2cc-f122-38b3-99f6-b5733e09cc51
אודוארדו פארנזה, דוכס פארמה

| --- | --- |

 לידה:  28 באפריל 1612 פארמה, דוכסות פארמה 
 פטירה:  11 בספטמבר 1646 (בגיל 34) פיאצ'נצה, איטליה 
 מקום קבורה:  Sanctuary of Santa Maria della Steccata 
 בן או בת זוג:  מרגריטה דה מדיצ'י (11 באוקטובר 1628–?) 
 
אודוארדו פארנזה (באיטלקית: Odoardo Farnese; ‏ 28 באפריל 1612 - 11 בספטמבר 1646) היה דוכס פארמה ופיאצ'נצה. נקלע לסכסוך עם משפחת ברבריני, האפיפיור אורבנוס השמיני ומדינת האפיפיור על רקע שליטתו בעיר קסטרו (בלאציו), במסגרתו נודה מהכנסייה הקתולית וגרם למלחמה עקובה מדם שנמשכה מ-1641 ועד לאחר מותו.
שנים ראשונות

אודוארדו היה בנם הלגיטימי היחיד של רנוצ'יו פארנזה ומרגריטה אלדוברנדיני. אביו מת כאשר היה אודוארדו בן 10 והוא היה לדוכס פארמה תחת עוצרות אחיו-למחצה (בנו הבלתי חוקי של אביו) אוטביו ודודו הקרדינל אודוארדו פארנזה. בשנת 1628, בהיותו בן 16 קיבל את השלטון המלא ונשא לאשה את מרגריטה דה מדיצ'י, בתו של הדוכס הגדול של טוסקנה קוזימו השני דה מדיצ'י.
בשנת 1633 כרת ברית צבאית עם צרפת על מנת לשחרר את נחלות אבותיו בפיאצ'נצה משלטון ספרד. ב-1637 נאלץ לחתום על הסכם שלום עם ספרד, בתיווך האפיפיור אורבנוס השמיני.
מלחמת קסטרו

ב-1639 ערך אודוארדו ביקור בן חודשיים ברומא והיה אורחו של האפיפיור ושני אחייניו הקרדינלים אנטוניו ופרנצ'סקו. אולם, הוא סירב לכבד את אחיינו הנוסף של האפיפיור, טדאו ברבריני, מושל העיר. בתגובה סירב פרנצ'סקו להעניק לאודוארדו ליווי אפיפיורי חזרה לנחלתו בקסטרו. האירוע עורר את זעמם של בני משפחת ברבריני שהפצירו באפיפיור לנקוט צעדים. האפיפיור עצר את יבוא הגרעינים של מדינת האפיפיור מדוכסות פארמה, אחד ממקורות ההכנסה העיקריים של פארנזה. כתוצאה מכך לא יכל פארנזה לשלם את חובותיו שתפחו כתוצאה ממלחמותיו ואורח חייו הפזרני.
ב-12 באוקטובר 1641 עלו צבאות מדינת האפיפיור למצור על קסטרו, במטרה לתבוע את העיר למשפחת ברבריני, כנגד תשלום חובותיו האבודים של פארנזה. ביולי 1642 חתמו דוכס ונציה, ודוכסי מודנה וטוסקנה על ברית הגנה עם פארנזה כנגד מדינת האפיפיור (שנתמכה על ידי ספרד). באוקטובר אותה שנה עמדו כוחותיו של פארנזה 45 ק"מ מרומא, אך נסוגו מפני צבאו של טדאו ברבריני, מפקד הצבא האפיפיורי. באביב 1643 הצטרפו צבאות ונציה, מודנה וטוסקנה למלחמה, בה תמכו עד אז רק כלכלית. האפיפיור הכריז על אודוארדו כעל בוגד במדינת האפיפיור, דבר שמשמעותו נידוי אוטומטי מהכנסייה וכן איים בנידוי על כל מי שיסייע לו. בתגובה הצהירו בנות בריתו של אודוארדו שאין להן ריב עם האפיפיור אלא עם משפחת ברבריני. ליד פרארה הנחילו כוחות האפיפיור בראשות אנטוניו ברבריני תבוסה לצבאות ונציה ומודנה, אך ליד אגם טראסימנו הכו אותם כוחות טוסקנה.
במרץ 1644, כאשר שני הצדדים מותשים והעיר קסטרו הרוסה, נחתם הסכם שלום והעיר הושבה לאודוארדו פארנזה, הוא אף הושב לחיק הכנסייה ונידויו בוטל.
המיסים הכבדים שהטיל האפיפיור על תושבי רומא על מנת לממן את המלחמה גרמו לשנאה והתמרמרות של העם ברומא נגדו. הוא מת ב-29 ביולי אותה שנה. גם אודוארדו פארנזה לא האריך ימים ומת כשנתיים מאוחר יותר בפיאצ'נצה. לאחר מותו התחדשה המלחמה, שהגיעה לקצה רק ב-1649.
יורשו היה בנו, רנוצ'יו השני פארנזה (1630–1694). אשתו השנייה של רנוצ'יו הייתה מרגרט יולנד דה סבויה, נכדתם של אנרי הרביעי, מלך צרפת ומריה דה מדיצ'י.
Virtual XI

Virtual XI ("אחת עשרה וירטואלי") הוא אלבום האולפן ה-11 של להקת ההבי מטאל הבריטית איירון מיידן. הוא יצא לאור ב-23 במרץ 1998, והוא האלבום השני והאחרון בו השתתף הסולן בלייז ביילי. האלבום חורג מעט מהסגנון הנהוג של איירון מיידן עקב השימוש המרובה בקלידים. הקלידים באלבום זה בוצעו על ידי בסיסט ומייסד הלהקה סטיב האריס ולא על ידי מייקל קני שנגן על הקלידים באלבומים הקודמים.
בנוסף לאלבום יצא בשנת 1999 משחק מחשב של איירון מיידן בשם 'Ed Hunter'. מסע ההופעות תמך גם ביציאת האלבום וגם ביציאת המשחק למחשב. מסע הופעות זה, בדומה לקודם, התבטל בחלק מהמקומות עקב אלרגיה שתקפה את הסולן, בלייז ביילי.
זהו האלבום השלישי שלא מכיל שיר שנושא את שם האלבום (שני הראשונים היו Piece Of Mind מ-1984 ו-The X Factor מ-1995). נכון לאפריל 2009, האלבום נמכר בקצת יותר ממיליון עותקים, מה שאומר שזהו אלבום האולפן הכי פחות נמכר שאיירון מיידן הוציאו.
נושאי שירים

כאמור, השירים והליריקות חורגים מעט מהסגנון הרגיל של איירון מיידן, כנראה עקב השפעתו של הסולן בלייז ביילי. "The Angel and the Gambler" עוסק במישהו שלא מפחד לקחת סיכונים, "Lightning Strikes Twice" מבקש מאיתנו שלא לדחות משהו רק משום שהוא נראה בלתי סביר. "The Clansman" מספר על ניסיונם של הסקוטים לקבל עצמאות מבריטניה של ימי הביניים, "The Educated Fool" הוא שיר פילוסופי שעוסק בעובדה שעל כל בן אדם לקבל יותר ויותר אחריות כבוגר מבלי לקבל תשובות על החיים. "Don't Look to the Eyes of a Stranger" מראה את השקפת העולם של סטיב האריס לגבי הסכנות שקיימות בעולם מנקודת מבטו של אבא. השיר האחרון, "Como Estais Amigos" מוקדש לנופלים במלחמת פוקלנד בין בריטניה לארגנטינה. זהו האלבום היחידי בו השיר הסוגר של האלבום לא נכתב על ידי סטיב האריס. בנוסף, זהו אחד משני השירים היחידים של איירון מיידן ששמותם אינם באנגלית (השיר השני הוא "El Dorado" מהאלבום The Final Frontier).
עם חזרתם של ברוס דיקינסון ואדריאן סמית' ללהקה בשנת 1999, רק השירים "Futureal" ו-"The Clansman" נשארו בסט של הלהקה בהופעות חיות- "Futureal" בוצע בסיבוב ההופעות של 1999, ואילו "The Clansman" בוצע בכל סיבוב הופעות של הלהקה בין השנים 1998–2003. כמו כן גרסה חיה של "The Clansman" מופיעה באלבום ההופעה Rock in Rio שהוקלט בשנת 2001.
רשימת השירים

כל השירים נכתבו והולחנו על ידי סטיב האריס בנוסף למי שרשום, למעט השיר האחרון.
| מס' | שם | כותב(ים) | משך |
| --- | --- | --- | --- |
| 1. | Futureal  | ביילי | 2:55 |
| 2. | The Angel and the Gambler  |   | 9:52 |
| 3. | Lightning Strikes Twice  | מארי | 4:50 |
| 4. | The Clansman  |   | 8:59 |
| 5. | When Two Worlds Collide  | מארי,ביילי | 6:17 |
| 6. | The Educated Fool  |   | 6:44 |
| 7. | Don't Look to the Eyes of a Stranger  |   | 8:03 |
| 8. | Como Estais Amigos  | ביילי,גרס | 5:30 |
| משך כולל: | משך כולל: | משך כולל: | 53:06 |
השתתפו באלבום

בלייז ביילי - סולן
סטיב האריס - גיטרה בס
דייב מארי - גיטרה חשמלית
יאניק גרס - גיטרה חשמלית
ניקו מק'בריין - תופים
אגם פואלו

| --- | --- |
אגם פואלו
אגם פואלו
 מידע כללי
 מיקום:  צ'ובוט, פטגוניה, ארגנטינה
 סוג:  אגם 
 מידות
 שטח:  44 קמ"ר
 גובה:  150 מטר מעל לפני הים
 עומק מרבי:  180 מטר
 מידע נוסף
 נהר מזין:  אסול
 מקור לנהר:  נהר פואלו
 ‏אגן ניקוז:  3,040 קילומטר רבוע
 מדינות באגן הניקוז:  ארגנטינה 
 אורך קו החוף:  57 ק"מ
 קואורדינטות:  42°06′54″S 71°37′54″W﻿ / ﻿42.114988°S 71.631736°W﻿ / -42.114988; -71.631736
  (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אגם פואלו(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אגם פואלו(למפת צ'ובוט רגילה) ראוסון קומודורו ריבדביה טרלאו פוארטו מדרין אסקל ריו נגרו האוקיינוס האטלנטי  סנטה קרוס צ'ילהאגם פואלו(למפת צ'ובוט מוגדלת) ראוסון קומודורו ריבדביה טרלאו פוארטו מדרין אסקל ריו נגרו האוקיינוס האטלנטי  סנטה קרוס צ'ילהאגם פואלו
 
אגם פואלו (בספרדית: Lago Puelo) שוכן בצפון-מערב פרובינציות צ'ובוט, באזור פטגוניה, למרגלות הרי האנדים. האגם צר ומאורך, צורתו כשל האות ר', שטחו 44 קמ"ר ועומקו המרבי 180 מטר. מקורו בקרחון קדום.
שמו של האגם נובע משיבוש מקורו בשפת המפוצ'ה, פואלקו, שפירושו "מים במזרח". ההתייחסות אליו כאל אגם שנמצא במזרח נובעת מכך שמימיו זורמים מערבה, דרך נהר פואלו שבצ'ילה, עד למפרץ אנקוד שבאוקיינוס השקט.
מצפון לאגם שוכנת עיירה הקרויה על שמו, לאגו פואלו. האגם כולו מצוי בתחומיו של הפארק הלאומי לאגו פואלו. האגם והפארק פופולריים בקרב תיירים, המבקרים בו לשם טיולים רגליים, שחייה, שיט ודיג.
The Best Is Yet to Come

The Best Is Yet to Come (בעברית: הטוב עוד לפנינו) הוא אלבום האולפן ה-18 של הזמרת-יוצרת הוולשית בוני טיילר. האלבום יצא לאור ב-26 בפברואר 2021, על ידי חברת התקליטים earMUSIC. הסינגל המוביל מתוכו "When the Lights Go Down", יצא לאור בדצמבר 2020.
רקע והפקה

ב-4 במרץ 2020, טיילר אמרה לגולד רדיו שהיא הקליטה אלבום חדש. היא החלה להפיץ הצצות של כמה מהרצועות מתוכו בדף האינסטגרם שלה באפריל 2020. עטיפת האלבום ושמן של הרצועות נחשפו ב-10 בדצמבר 2020, בערוץ היוטיוב של טיילר. בנוסף, נודע כי מפיק אלבומה הקודם Between the Earth and the Stars דייוויד מקיי הפיק גם את האלבום הזה.
מוזיקה ומילים

The Best Is Yet to Come תואר כאלבום שמכיל את סוגת הפופ רוק של שנות ה-80 של המאה ה-20. טיילר אמרה ל-Ultimate Classic Rock שהיא חשה של-"When the Lights Go Down" היה צליל דומה למוזיקה של ברוס ספרינגסטין ורוד סטיוארט. השיר יצא לבסוף כסינגל המוביל מהאלבום.
האלבום מכיל ארבע גרסאות כיסוי; "Somebody's Hero" של סי.בי גרין, "I'm Only Guilty (Of Loving You)" שהוקלט על ידי צ'יק ויליס וטאב בנואה, "I'm Not in Love" של 10cc ו-"Catch the Wind" של דונובן. שני השירים האחרונים נועדו במקור להיכלל כרצועות בונוס באלבומה הקודם של טיילר, Between the Earth and the Stars.
קידום > סינגלים

"When the Lights Go Down" הופץ כסינגל המוביל ב-18 בדצמבר 2020, ביחד עם קליפ מילים נלווה.
קידום > סיבוב הופעות

ב-15 בדצמבר 2020, הודיעה טיילר כי היא תצא לסיבוב הופעות באירופה כדי להנציח את יום הולדתה ה-70 ואת צאתו לאור של The Best Is Yet to Come. סיבוב ההופעות יחל ב-17 בפברואר 2022 ב-Mitsubishi Electric Halle בדיסלדורף שבגרמניה ויסתיים ב-29 באפריל 2022 בקונגרס אם פארק באוגסבורג שבגרמניה גם כן. בסך הכול, נכללות בסיבוב ההופעות 38 הופעות ברחבי אוסטריה, בלגיה, צרפת, גרמניה ושווייץ.
רשימת רצועות

| The Best Is Yet to Come> מס' | The Best Is Yet to Come> שם | The Best Is Yet to Come> משך | The Best Is Yet to Come>  | The Best Is Yet to Come>  | The Best Is Yet to Come>  | The Best Is Yet to Come>  | The Best Is Yet to Come>  | The Best Is Yet to Come>  | The Best Is Yet to Come>  |
| --- | --- | --- | --- | --- | --- | --- | --- | --- | --- |
| 1. | The Best Is Yet to Come  | 3:03 |  |  |  |  |  |  |  |
| 2. | Dreams Are Not Enough  | 3:31 |  |  |  |  |  |  |  |
| 3. | Hungry Hearts  | 3:12 |  |  |  |  |  |  |  |
| 4. | Stuck to My Guns  | 3:49 |  |  |  |  |  |  |  |
| 5. | When the Lights Go Down  | 3:29 |  |  |  |  |  |  |  |
| 6. | Stronger Than a Man  | 3:31 |  |  |  |  |  |  |  |
| 7. | I'm Not in Love  | 4:24 |  |  |  |  |  |  |  |
| 8. | Somebody's Hero  | 4:00 |  |  |  |  |  |  |  |
| 9. | Call Me Thunder  | 4:38 |  |  |  |  |  |  |  |
| 10. | I'm Only Guilty (Of Loving You)  | 3:43 |  |  |  |  |  |  |  |
| 11. | You're the One  | 4:04 |  |  |  |  |  |  |  |
| 12. | Catch the Wind  | 3:15 |  |  |  |  |  |  |  |
| משך כולל: | משך כולל: | 44:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 47 |
|  גרמניה | GfK – טופ 100 | 35 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד האלבומים העצמאיים | 9 |
|  הממלכה המאוחדת | מצעד האלבומים המסחריים | 18 |
|  הממלכה המאוחדת | מצעד האלבומים הפיזיים | 18 |
|  סקוטלנד | מצעד האלבומים הסקוטי | 28 |
|  צרפת | SNEP | 149 |
|  שווייץ | המצעד השווייצרי | 28 |
Visions

Visions הוא אלבום האולפן השלישי של הזמרת הקנדית גריימס. האלבום יצא לאור לראשונה בקנדה ב-31 בינואר 2012 דרך חברת התקליטים 4AD. שבוע לפני הוצאתו בארצות הברית, פורסם האלבום להזרמה דרך אתר האינטרנט של NPR. הקלטת האלבום ארכה כשלושה שבועות, כאשר האלבום הוקלט במלואו באמצעות תוכנת GarageBand של חברת אפל בדירתה של גריימס.
רשימת רצועות

| מס' | שם | משך |
| --- | --- | --- |
| 1. | Infinite Love without Fulfilment  | 1:35 |
| 2. | Genesis  | 4:15 |
| 3. | Oblivion  | 4:11 |
| 4. | Eight  | 1:47 |
| 5. | Circumambient  | 3:43 |
| 6. | Vowels = space and time  | 4:21 |
| 7. | Visiting Statue  | 1:58 |
| 8. | Be a Body  | 4:20 |
| 9. | Colour of Moonlight (Antiochus) (בהשתתפות Doldrums)   | 3:59 |
| 10. | Symphonia IX (My Wait Is U)  | 4:52 |
| 11. | Nightmusic (בהשתתפות Majical Clouds)   | 3:58 |
| 12. | Skin  | 6:09 |
| 13. | Know the Way  | 1:44 |
| משך כולל: | משך כולל: | 46:58 |
| רצועת בונוס באפל מיוזיק> מס' | רצועת בונוס באפל מיוזיק> שם | רצועת בונוס באפל מיוזיק> משך | רצועת בונוס באפל מיוזיק>  | רצועת בונוס באפל מיוזיק>  | רצועת בונוס באפל מיוזיק>  | רצועת בונוס באפל מיוזיק>  | רצועת בונוס באפל מיוזיק>  | רצועת בונוס באפל מיוזיק>  | רצועת בונוס באפל מיוזיק>  |
| --- | --- | --- | --- | --- | --- | --- | --- | --- | --- |
| 14. | Christmas Song (בהשתתפות Jay Worthy)   | 2:58 |  |  |  |  |  |  |  |
| משך כולל: | משך כולל: | 49:50 |  |  |  |  |  |  |  |
מיקומי שיא

|   ‏‏‏  מצעדים ודירוגים (2012–13)> מדינה |   ‏‏‏  מצעדים ודירוגים (2012–13)> מצעד |   ‏‏‏  מצעדים ודירוגים (2012–13)> מיקום שיא |
| --- | --- | --- |
|  אירלנד | מצעד האלבומים האירי | 65 |
|  ארצות הברית | בילבורד 200 | 98 |
|  ארצות הברית | מצעד אלבומי האינדי | 13 |
|  הממלכה המאוחדת | מצעד האלבומים הבריטי | 67 |
|  הממלכה המאוחדת | מצעד אלבומי האינדי | 8 |
|  פלנדריה | אולטראטופ 50 | 46 |
הערות שוליים

↑  First Listen: Grimes, 'Visions', NPR.org (באנגלית)
↑  Visions: Grimes, Clash Magazine (באנגלית)
| גריימס |
| --- | --- | --- |
| אלבומי אולפן | Geidi Primes‏ • Halfaxa‏ • Visions‏ • Art Angels‏ • Miss Anthropocene |  |
| מיני-אלבומים | Darkbloom |  |
| סינגלים | Genesis‏ • Go‏ • Entropy‏ • Flesh Without Blood‏ • Kill V. Maim‏ • We Appreciate Power‏ • Violence‏ • So Heavy I Fell Through the Earth‏ • My Name Is Dark‏ • 4ÆM‏ • Delete Forever |  |
| --- | --- |
בקרת זהויות :  MusicBrainz release group: 3f3a6d95-326e-4384-80b0-0744f20f24ff
אדלווייס אייר

איירבוס A330-300 של החברה
איירבוס A340-300 של החברה
אדלווייס אייר (בגרמנית: Edelweiss Air) היא חברת תעופה סדירה אשר מפעילה טיסות עונתיות וחברת בת של סוויס הפועלת מנמל התעופה הבינלאומי ציריך קלוטן.
שם החברה נובע משמו של הפרח האלפיני אדלווייס, אשר מופיע גם בלוגו החברה.
החברה מפעילה טיסות ל-65 יעדים באירופה, אמריקה הצפונית, המזרח הרחוק, המזרח התיכון, האיים הקריביים ואפריקה.
צי המטוסים

צי המטוסים של החברה נכון לספטמבר 2020:
| כלי טיס | בצי | בהזמנה | נוסעים> J | נוסעים> Y+ | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A320-200 | 10 | — | 12 | — | 156 | 168 |  |
| איירבוס A320-200 | 10 | — | — | — | 174 | 174 |  |
| איירבוס A330-300 | 2 | — | 27 | 56 | 232 | 315 |  |
| איירבוס A340-300 | 4 | — | 27 | 76 | 211 | 314 |  |
| סה"כ | 16 | — |  |  |  |  |  |
פעילות החברה בישראל

החל מ-28 באוקטובר 2018 ועד מרץ 2019 הפעילה החברה קו שבועי בין נמל התעופה ציריך קלוטן לנמל התעופה עובדה באיירבוס A320.
הערות שוליים

↑  פרטי צי המטוסים של אדלווייס אייר, באתר airfleets.net (באנגלית)
↑  השווייצרים באים: חברת התעופה אדלוויס תחל לטוס מציריך לאילת, באתר וואלה, 15 במרץ 2018
Thousand Miles

"Thousand Miles" (בעברית: "אלף מילים") הוא סינגל שהוקלט על ידי הזמר האמריקאי דה קיד לארוי. הוא יצא לאור ב-22 באפריל 2022, על ידי חברת התקליטים קולומביה רקורדס, כסינגל מתוך האלבום Kids Are Growing Up.
רקע

קטעים מתוך השיר פורסמו על ידי לארוי כבר ב-2021. הוא נהג לפרסם את מילות השיר בחשבון האינסטגרם שלו ולמחוק אותן כמה שעות לאחר מכן. בנוסף, ביצע אותו מספר פעמים בחלק מהופעותיו. ב-13 באפריל הכריז באופן רשמי על תאריך יציאתו. לאחר מכן פרסם סרטון טיקטוק בן 10 שניות כשהוא מנגן קטע מן השיר. הסרטון צבר למעלה מ-50 אלף לייקים תוך שעתיים מפרסומו.
וידאו קליפ

הווידאו קליפ הרשמי פורסם ב-22 באפריל, ביום צאת השיר. הוא בוים על ידי כריסטיאן ברסלאואר, שעבד בעברו עם צ'ארלי פות' וליל נאז X. בקליפ מופיעה חברתו של לארוי, קתרינה דמה. נכון לאוגוסט 2022 עומד מונה צפיות הקליפ על 24 מיליון צפיות.